
Direcția de Asistență Socială
Nr. 236 din 13.01.2025

R APORT DE SPECIALITATE
privind aprobarea necesarului de asistenţi personali ai persoanelor cu handicap grav și a indemnizaţiilor lunare cuvenite părinţilor sau reprezentanţilor legali ai copilului cu handicap grav, adulţilor cu handicap grav ori reprezentanţilor legali ai acestora, la
nivelul Municipiului Marghita pentru anul 2025

În conformitate cu prevederile art.6 alin.(2) din Normele metodologice privind condiţiile de încadrare, drepturile şi obligaţiile asistentului personal al persoanei cu handicap, aprobate prin Hotărârea Guvernului nr.427/2001, cu modificările si completările ulterioare, „Anual, la propunerea primarului, consiliul local va aproba numarul asistentilor personali”.
	În temeiul art.35 din Legea nr.448/2006 privind protecţia şi promovarea drepturilor persoanelor cu handicap, cu modificările și completările ulterioare, „Persoana cu handicap grav are dreptul, în baza evaluării sociopsihomedicale, la un asistent personal”.  Poate fi încadrată cu contract individual de muncă în funcţia de asistent personal persoana care îndeplineşte condiţiile art.36 din aceeaşi lege.
Plata indemnizaţiei lunare se asigură de primăriile în a căror rază teritorială îşi are domiciliul sau reşedinţa persoana cu handicap grav şi se face pe perioada valabilităţii certificatului de încadrare în grad de handicap, emis de comisiile de protecţie a copiilor sau de comisiile de evaluare a persoanelor adulte cu handicap, după caz, în conformitate cu prevederile art.43 din Legea 448/2006.  
Conform art.44 din Legea nr.448/2006 privind protecţia şi promovarea drepturilor persoanelor cu handicap, cu modificările și completările ulterioare, autorităţile administraţiei publice locale au obligaţia:
”a) de a angaja şi salariza asistentul personal al persoanei cu handicap grav, în condiţiile prezentei legi;
    b) de a asigura şi garanta plata indemnizaţiei lunare, în cazul în care persoana cu handicap grav sau reprezentantul ei legal a optat pentru aceasta.”
	Astfel, luând în considerare referatul de aprobare al primarului Municipiului Marghita înregistrat sub nr.235/13.01.2025, în calitate de inițiator al proiectului de hotărâre și ținând cont de cele menţionate mai sus,  propunem spre  aprobarea la nivelul Municipiului Marghita, pentru anul 2025, un număr de 65 de  asistenţi personali ai persoanelor cu handicap grav şi  un număr de 180 indemnizaţii lunare cuvenite părinţilor sau reprezentanţilor legali ai copilului cu handicap grav, adulţilor cu handicap grav ori reprezentanţilor legali ai acestora, cu excepţia celor cu handicap vizual grav.
Salarizarea asistenţilor personali se va face cu respectarea prevederilor art.37 din Legea 448/2006privind protecţia şi promovarea drepturilor persoanelor cu handicap, cu modificările și completările ulterioare, iar plata indemnizaţiei lunare cuvenite părinţilor sau reprezentanţilor legali ai copilului cu handicap grav, adulţilor cu handicap grav, ori reprezentanţilor legali ai acestora în conformitate cu prevederile art. 43 din aceeaşi lege.
[bookmark: _GoBack]Ţinând cont de aceste aspecte, Compartimentul asistență socială pesoane cu handicap și monitorizare asistenți personali din cadrul Direcției de Asistență Socială a elaborat raportul privind aprobarea necesarului de asistenţi personali ai persoanelor cu handicap grav și a indemnizaţiilor lunare cuvenite părinţilor sau reprezentanţilor legali ai copilului cu handicap grav, adulţilor cu handicap grav ori reprezentanţilor legali ai acestora, la nivelul Municipiului Marghita pentru anul 2025, în conformitate cu  art.136 , alin. (3), lit a) din OUG 57/2019 privind Codul administrativ, cu modificările și completările uterioare, a întocmit raportul de specialitate , în vederea supunerii spre aprobare a proiectului de hotărâre, în temeiul  art.129 alin. (2) lit. d) şi  alin. (7) lit. b), art.196 alin.(1) lit.a) din Ordonanța de Urgență a Guvernului României nr.57/2019 privind Codul administrativ, cu modificările și completările ulterioare.

